Document ID: /roh_data/filtered/fineweb-2-filterrobots_roh.jsonl.gz/17713

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
Per organisar ils curs da G+S ed ils champs da G+S survegnan las scolas l'indemnisaziun qua sutvart.
Ils 16 da settember ha la cussegliera federala Viola Amherd decidì d'augmentar la contribuziun da G+S per champs da sport da naiv da las scolas gia per la proxima stagiun d'enviern 2019/20 da 7.60 francs sin 12 francs per participant(a) e per di (guardar communicaziun a las medias).
Las contribuziuns pli grondas valan mo per ils champs da G+S da las scolas en las disciplinas ir cun skis, ir cun l'aissa, passlung e/u sigl cun skis. Ils champs che n'han betg lieu exclusivamain en questas disciplinas (p.ex. turas da skis/passlung u passlung/nudar) na profitan betg da dapli subvenziuns (art. 45 al. 4 OPPSpo).
Ils curs da sport da scola voluntar vegnan sustegnids tras graubündenSPORT. La contribuziun da G+S vegn arrundada dal chantun e pajada sco contribuziun pauschala.
Per mintga curs da sport da scola voluntar cun almain 15 trenaments importa questa contribuziun pauschala:
En cas da 15 lecziuns da trenament correspunda quai ad ina indemnisaziun da 70 francs per lecziun resp. da 90 francs per lecziun dubla.
Per champs dal sport da scola voluntar paja il chantun – supplementarmain a l'indemnisaziun da G+S – ina contribuziun da 100 francs* per di da champ.
* la contribuziun pauschala po vegnir reducida correspundentamain per observar il preventiv
Las contribuziuns da G+S per tut ils curs e champs ch'èn annunziads tar sport da scola (schulsport.gr) vegnan pajadas sin il conto da graubündenSPORT. La contribuziun da G+S e la contribuziun chantunala vegnan assegnadas a la scola sco pajament a la fin da l'onn da scola. Il coach da G+S e la direcziun da la scola survegnan il rendaquint per e-mail.